Bustnes tilbragte de første barneårene i Tromsø. Da han var åtte år flyttet familien til Trondheim. Etter to års utdanning i Lillehammer, der han studerte TV-regi ved Høgskolen i Lillehammer, flyttet han tilbake til Trondheim. Han har også studert historie og er cand.mag. fra NTNU i Trondheim. Da han var ferdig med studiene i 1998, etablerte han Klapp Media. I 2004 opprettet han selskapet Faction Film sammen med Dag Hoel. I 2017 slo Faction Film seg sammen med Gammaglimt og Volt Film og ble til UpNorth Film.